**Generalforsamling 2012 Haderslev Lærerkreds**

**Forslag til vedtægtsændringer**

**§11 stk. 2 Indkaldelse til ordinær generalforsamling skal ske med mindst 3 ugers varsel ved opslag på tjenestestederne, *i kredsbladet, når et sådant udgives, og i Danmark Lærerforenings medlemsblad ”Folkeskolen”.***

**Ved indkaldelsen angives foreløbig dagsorden og frist for indsendelse af punkter til den endelige dagsorden.**

**Forslag, som ønskes sat på dagsordenen, skal foreligge skrift­ligt hos kredsformanden senest 10 dage før generalforsamlingens begyndelse.**

**Ændres til (ændring med kursiv og understregning)**

**§11 stk. 2 Indkaldelse til ordinær generalforsamling skal ske med mindst 3 ugers varsel ved opslag på tjenestestederne, *på kredsens hjemmeside og på*** [***www.folkeskolen.dk***](http://www.folkeskolen.dk)

**Ved indkaldelsen angives foreløbig dagsorden og frist for indsendelse af punkter til den endelige dagsorden.**

**Forslag, som ønskes sat på dagsordenen, skal foreligge skrift­ligt hos kredsformanden senest 10 dage før generalforsamlingens begyndelse.**

**§ 13 stk. *2***

**Ekstraordinær generalforsamling med angivelse af endelig dagsorden indkaldes med mindst 7 dages varsel ved opslag på tjenestestederne, på kredskontoret og ved meddelelse ved almindeligt brev til medlemmer, som ikke har et fast tjeneste­sted eller som er arbejdsledige, samt *om muligt ved meddelelse i kredsbladet og i Danmarks Lærerforenings medlemsblad "Folke­skolen"*, jf. dog §§ 18 og 19.**

**ændres til**

**Ekstraordinær generalforsamling med angivelse af endelig dagsorden indkaldes med mindst 7 dages varsel ved opslag på tjenestestederne, på kredskontoret og ved meddelelse ved almindeligt brev til medlemmer, som ikke har et fast tjeneste­sted eller som er arbejdsledige, samt *ved meddelelse på kredsens hjemmeside og på www.folkeskolen.dk*, jf. dog §§ 18 og 19.**